Tolong jelaskan mengenai Donal Bèbèk dalam bahasa jawa

Donal Bèbèk ya iku salah sawijining karakter Disney kang wujud Bèbèk kang asring nganggo klambi pelaut biru / kelasi ora nganggo kathok. Donal tampil pertama tanggal 9 Juni 1934 ana ing kartun "The Wise Little Hen".

Miturut kartun Donald Gets Drafted (1942), jeneng lengkape Donal Bèbèk ya iku Donal Fauntleroy Bèbèk (jeneng tengahe iku referensi kanggo topi pelaut kang dadi aksesoris klambi Fauntleroy).

Karakter Donal karo swara khase iku asil kerjane pengisi swara. ya iku Clarence "Ducky" Nash. Karyane iki kang bisa ngangkat Donal lan dadi icon kanthi karakter kang unik.

Sifat Donal kang paling kaloka ya iku sipaté kang gampang nesu. Dhèwèké uga asring dipecat lan gonta-ganti prakaryan, nanging iku nunjukake yèn dhèwèké luwih terampil saka karakter Disney liyané amarga bisa kerja warna-warna.

Ulang taun Donal diakoni ing tanggal 9 Juni 1934, dina pas pertama Donal metu, nanging ing filem The Three Caballeros, ulang taune dina Jumat kaping 13, malah, miturut kartun Donald's Happy Birthday, ulang taun Donal tanggal 13 Maret.

Swara Donal kang kaloka diswarai déning Nash, nanging dhèwèké mung ngisi swara Donal tekan taun 1985, saka taun 1985, Donal diswarai déning Tony Anselmo kang wis dilatih déning Nash.